钦定古今图书集成/理学汇编/学行典/第244卷 > 陈德润
## 钦定古今图书集成/理学汇编/学行典/第244卷 > 陈德润

按《德安府志》：“陈德润，字玉甫，性端方，勤学励行，为诸
生。邑令卢湘延以训子。久之，令子归令以事系郡狱，
潜寄二笥于德润所，人无知者。令暴卒，润妻叶谓润
曰：‘令所托物，不可因猝而负’。润曰：‘吾志也’。越二年，令
子自贵阳来迎柩，润呼至，付以箧，曰：‘令君寄也。封识
如故。令子请谢不受。时润家贫甚，乃能笃信义如此’。”
子条明，隆庆丁卯举人，眉州知州。孙光宇，未冠，中万
历己卯举人。